|  |
| --- |
|  **HRVATSKA POLJOPRIVREDNA KOMORA**Ulica grada Vukovara 78, 10116 Zagreb, HRVATSKATel: +385 (01) 6109 809 komora@komora.hr  OIB: 70354371893www.komora.hr |

Zagreb, 22.svibnja, 2022.

**ZAPISNIK SA 1.KONSTITUIRAJUĆE SJEDNICE**

**ODBORA ZA KONJOGOJSTVO**

Sjednica se održala 18. srpnja (ponedjeljak) 2022. godine s početkom u 10:00 sati u prostorijama Hrvatske poljoprivredne komore.

Nazočni: Jasna Kostanjšek, Bruno Kosar, Hrvoje Grabić, Miško Šklempe, Slaven Kolarić, Dino Gelemanović, Marko Ećimović

Ostali nazočni: Tajana Radić, Dario Gazić, Staka Perić

**Dnevni red:**

1. Konstituiranje Odbora

2. Izbor predsjednika Odbora

3. Izbor zamjenika predsjednika Odbora

4. Aktualna situacija u sektoru

5. Aktivnosti sektora za period od rujna do prosinca 2022.godine

**Ad.1.**

Svi prisutni članovi koji su osobno došli na konstituirajuću sjednicu, potvrdili su svoje mjesto i želju za radom u Odboru za konjogojstvo.

Odbor čine: Jasna Kostanjšek

 Bruno Kosar

 Hrvoje Grabić

 Miško Šklempe

 Slaven Kolarić

 Dino Gelemanović,

 Marko Ećimović

Svi članovi Odbora složili su se kako treba prihvatiti sve one koji su pokazali interes za sudjelovanjem u Odboru. Svim novim i starim članovima Odbora poslat će se obavijest o ponovnom javljanju za sudjelovanjem. Dodatni članovi Odbora birat će se na sljedećoj sjednici Odbora.

**Ad.2.**

Kandidati za predsjednika Odbora za konjogojstvo su: Miško Šklempe i Marko Ećimović.

Glasanje je javno. Miško Šklempe je osvojio većinu glasova te postao novi predsjednik Odbora za konjogojstvo.

**Ad.3.**

Predsjednik Odbora ima mogućnost odabira zamjenika Odbora ukoliko je predsjednik spriječen, zamjenik obavlja njegov posao.

Za zamjenika predsjednika Odbora za konjogojstvo odabran je Marko Ećimović.

Tajnik nije potreban, zapisnik će voditi netko od djelatnika HPK.

**Ad.4.**

Odbor smatra kako treba raspisati nacrt mjera te slati dopis u Ministarstvo poljoprivrede. Također, Ministarstvo treba podsjetiti što je s obećanjem da će se raspisati posebni natječaj za konjogojstvo još ove godine iz mjere ruralnog razvoja temeljem sastanka s ministricom.

Odnos sajma Gudovac prema stočarima je ponižavajući. Sve se svede na mehanizaciju, stoka se nema gdje izložiti, u Gudovcu mora biti 100 grla svih pasmina. Odbor smatra se da treba slati posebni dopis u MP i grad Bjelovar o statusu stočara na sajmu.

Odbor također zanima što je sa sportskim natjecanjem i financiranjem istog, izložbe se slabo financiraju iz proračuna i to treba promijeniti. Odbor zanima zašto se ne može napraviti slična manifestacija kao u Đakovu ili Vinkovcima.

U Odbor treba zvati predstavnike HAPIH-a i državne ergele za koje se smatra da neće htjeti sudjelovati.

Trenutno najveći problem je bedrenica, krave ugibaju na zajedničkom pašnjaku. 800-900 konja i krava sve skupa tamo pasu, za prva ugibanja se smatralo da je zbog napuhivanja dok se nije i čovjek zarazio. Treba pronaći žarište te od MP tražiti isplatu šteta.

**Ad.5.**

U rujnu organizirati ponovni sastanak Odbora te vidjeti što dalje, treba iskoristiti sve mogućnosti Komore.

Sjednica završila: 11:30 sati

S poštovanjem,

Predsjednik

Odbora za konjogojstvo

Miško Šklempe